Cecilia Bitz

Cecilia M. Bitz (Portland, Oregon, 1966ko martxoaren 4a) estatubatuar klimatologoa da, bankisari eta latitude altuetako klima aldaketari buruzko ikerketengatik ezaguna. Zientzia Atmosferikoen Departamentuan irakaslea eta Washingtongo Unibertsitateko Klima Aldaketari buruzko programaren zuzendaria da. NPRren All Things Considered-en parte hartu zuen 2007an itsas izotza galtzera eramaten duten faktoreei buruz hitz egiteko, eta 2015ean Estatu Batuetako Senatuko Energia eta Baliabide Naturalen Batzordean Artikoaren aukerei buruzko lekukotasuna eman zuen. 

 Lehen urteak eta hezkuntza 
Cecilia Bitz Portlanden (Oregon, AEB) jaio zen 1966ko martxoaren 4an. Hasiera batean fisikarekiko interesa piztu bazitzaion ere, John Firorren Our Changing Atmosphere, klima aldaketari buruzko liburu bat irakurri ondoren aurkitu zuen itsas izotzarekiko grina. 1988an, ingeniaritza fisikoko lizentziatura jaso zuen Oregongo Estatu Unibertsitatean, eta maisutza Washingtongo Unibertsitatean 1990ean. 1997an, atmosfera-zientzietan doktoratu zen Washingtongo Unibertsitatean, eta David S. Battistirekin lan egin zuen Artikoko klimaren aldakortasun naturalari buruzko tesia osatzeko, klima-ereduak erabiliz.

 Ibilbidea eta ikerketa 
Doktoretza jaso zuenetik, Bitzek itsas izotzari buruzko ikerketak egin ditu, batez ere klima-ereduen bidez, eta 100 argitalpen arbitratu baino gehiagotan lagundu du. 2005ean  Washingtongo Unibertsitatean, Zientzia Atmosferikoen Departamentuan irakasten hasi zen.

2013-14an, Fulbright Senior bekaduna izan zen Zeelanda Berrian. 2006an, 2007ko udan Artikoan izotz galera malkartsua eta masiboa iragarri zuen ikerketa bat argitaratu zuen. Bere argitalpen askotan, itsas izotza modelatzeko metodo berriak sartu zituen, eta Artikoko itsas izotza berotze globalarekin zergatik urtzen den azkar, azaldu zuen. Sea Ice Prediction Network sarearen zuzendarikidea da, eta Artikoko itsas izotza aurreikusten du itsas garraiorako, garraio militarrerako eta Artikoko herri indigenetarako.

 Argitalpenak 
Cecilia Bitzek 100 argitalpen baino gehiagotan lagundu du. Bere lan eragingarrienetako batzuk hauek dira:

 Holland, Marika M.; Bitz, Cecilia M.; Tremblay, Bruno (2006-12-12). "Future abrupt reductions in the summer Arctic sea ice". Geophysical Research Letters. 33 (23): L23503.  Bibcode:2006GeoRL..3323503H. CiteSeerX 10.1.1.650.1778. doi:10.1029/2006gl028024. ISSN 0094-8276. S2CID 14187034.
 Bitz, C. M.; Gent, P. R.; Woodgate, R. A.; Holland, M. M.; Lindsay, R. (2006). "The Influence of Sea Ice on Ocean Heat Uptake in Response to Increasing CO2". Journal of Climate. 19 (11): 2437–2450.  Bibcode:2006JCli...19.2437B CiteSeerX 10.1.1.588.6504. doi:10.1175/jcli3756.1. ISSN 0894-8755. S2CID 15251569
 Bitz, C. M.; Roe, G. H. (2004). "A Mechanism for the High Rate of Sea-Ice Thinning in the Arctic Ocean". Journal of Climate. 17 (18): 3622–3631. Bibcode:2004JCli...17.3623B. CiteSeerX 10.1.1.488.5335. doi:10.1175/1520-0442(2004)017<3623:amfthr>2.0.co;2. S2CID 1980186.
 Holland, M. M.; Bitz, C. M. (2003-09-01). "Polar amplification of climate change in coupled models". Climate Dynamics. 21 (3–4): 221–232. Bibcode:2003ClDy...21..221H. doi:10.1007/s00382-003-0332-6. ISSN 0930-7575. S2CID 17003665.
 Collins, William D.; Bitz, Cecilia M.; Blackmon, Maurice L.; Bonan, Gordon B.; Bretherton, Christopher S.; Carton, James A.; Chang, Ping; Doney, Scott C.; Hack, James J. (2006). "The Community Climate System Model Version 3 (CCSM3)". Journal of Climate. 19 (11): 2122–2143.  Bibcode:2006JCli...19.2122C. doi:10.1175/jcli3761.1. hdl:1912/4176. S2CID 15157242

 Sariak eta aintzatespenak 

 American Geophysical Union Fellow - 2018.
 American Meteorological Society Fellow - 2015.
 American Geophysical Union Ascent Award in Atmospheric Science - 2013.
 Fulbright Scholar Saria Zeelanda Berrikoa- 2013.
 Atmosferako Zientzia eta Ozeanografiako Rosenstiel Saria - 2013.

 Erreferentziak 

 Kanpo estekak 

 Prof. Cecilia Bitz | What Sea Ice Physics is Missing from Models? You tube
 Prof. Cecilia Bitz | Insights into sea ice physics from assimilating the sea ice thickness... You tube

Kategoria:Gizabanako biziak
Kategoria:Klimatologoak
Kategoria:Emakume zientzialariak
Kategoria:Emakume irakasleak
Kategoria:Emakume ikertzaileak
Kategoria:Ameriketako Estatu Batuetako zientzialariak